Արտյոմ Պոպով

Արտյոմ Իգորևիչ Պոպով (, ), ռուս ֆուտբոլիստ, «Նիժնի Նովգորոդ» ակումբի կիսապաշտպան։

Կարիերա

Ակումբային 
Լիպեցկի «Մետալուրգի» սան է։ Հետո տեղափոխվել է Մոսկվա, որտեղ սկսել է հանդես գալ ԲԿՄԱ-ում։

2010 թվականին Պոպովը նշել է նորամուտը Ռուսաստանի երիտասարդական առաջնությունում, որտեղ մասնակցել է 23 հանդիպման և խփել է մեկ գոլ։ 2011 թվականին սկսել է ներգրավվել հիմնական թիմում։ Պրեմիեր լիգայում նորամուտը նշել է 2011 թվականի սեպտեմբերի 24-ին՝ 25-րդ տուրի՝ Նիժնի Նովգորոդի «Վոլգայի» դեմ խաղում՝ հանդիպման 89-րդ րոպեին փոխարինելվ Սեկու Օլիսեին։

2013 թվականի հունվարի 23-ին վարձավճարով տեղափոխվել է «Լոկոմոտիվ 2»։ 2012/13 մրցաշրջանում մասնակցել է թիմի 9 հանդիպման և աչքի է ընկել մեկ գոլով։ 2013 թվականի հունիսին «Լոկոմոտիվ 2-ի» հետ մշտական պայմանագիր է կնքել։

2014 թվականի սկզբին տեղափոխվել է «Զենիթ» և սկսել է հանդես գալ պետերբուրգյան ակումբի երկրորդ թիմում։ 2014/15 մրցաշրջանում թիմի կազմում նվաճել է երկրորդ դիվիզիոնի «Արևմուտք» գոտու արծաթե մեդալներ, ինչը թիմին թույլ է տվել դուրս գալ Ռուսաստանի Առաջին դիվիզիոն։ 2015/16 մրցաշրջանում թիմի կազմում մասնակցել է Ռուսաստանի առաջին դիվիզիոնի առաջնության 36 հանդիպման և դարձել 6 գոլի հեղինակ։

2016 թվականի հունիսի 29-ին 3 տարվա պայմանագիր է կնքել «Տոմ» ակումբի հետ։ Տոմսկի ակումբի կազմում նորամուտը նշել էր 2016 թվականի օգոստոսի 1-ին «Կրասնոդարի» հետ խաղում՝ փոխարինելոով Պյոտր Տենին։ 2017 թվականի հունիսին հայտնի է դարձել, որ աշխատավարձի պարտքի պատճառով ֆուտբոլիստը խզել է պայմանագիրը «Տոմի» հետ։ Օգոստոսի վերջին տեղափոխվել է «Օրենբուրգ»։

Հավաքականում 
Մինչև 2011 թվականը հանդես է եկել Ռուսաստանի մինչև 16, մինչև 17 և մինչև 19 տարեկանների հավաքականներում։ Վերջինի կազմում 2011 թվականին երկու ընկերական հանդիպում է անցկացրել, Չեխիայի ու Նիդեռլանդների դեմ։

Ձեռքբերումներ  
 ԲԿՄԱ
 Ռուսաստանի առաջնության բրոնզե մեդալակիր - 2011/12

Վիճակագրություն

Ծանոթագրություններ

Արտաքին հղումներ 
 Ֆուտբոլիստի էջը  «Տոմի» պաշտոնական կայքում

ԲԿՄԱ Մոսկվայի ֆուտբոլիստներ
Լոկոմոտիվ Մոսկվայի ֆուտբոլիստներ
Զենիթի ֆուտբոլիստներ